open-index/open-wikipedia-markdown huggingface dataset:
Arne Sørensen

:*For fotballspilleren med samme navn, se [[Arne Sørensen (fotballspiller)]].*

**Arne Sørensen** (født 1. november 1937) er en norsk maler og grafiker.  

Sørensen startet kunstnerkarrieren med en separatutstilling i Modum kunstforening i 1963. Han var medlem av kunstnergruppa GRAS. Tidlig på 1970-tallet begynte han å ha årlige opphold i Lofoten. I 1994 bosatte han seg fast der.

Sørensen er utdannet ved Statens kunstakademi i Oslo, Statens Håndverks- og Kunstindustriskole og Statens Kunstakademi i København. Han har i flere omganger fått Statens reise- og studiestipend. I 1978 ble han mottager av Statens garantiinntekt for kunstnere.

Bilder av Arne Sørensen er innkjøpt av Nasjonalgalleriet, Riksgalleriet, Norsk kulturråd, Oslo kommunale kunstsamling, Kunstakademiet med flere.

I mai 2022 var Sørensen «Månedens kunstner» hos Svolvær Kunstforening.

## Referanser


## Eksterne lenker
* Arne Sørensen i Norsk kunstnerleksikon
* Arne Sørensens CV på sidene til Kunstnernes informasjonskontor
* Mer om Arne Sørensen på sidene til Nordnorsk Kunstnersenter
Frédéric Covili

**Frédéric Covili** (født 14. november 1975 i Moûtiers) er en fransk tidligere alpinist. Han spesialiserte seg i storslalåm. Sesongen 2001/2002 vant han verdenscupen i denne grenen, og han fikk bronse i storslalåm under VM 2001.

Han kom i rampelyset for første gang under junior-VM 1994 i Lake Placid, der han ble mester i både slalåm og kombinasjonsøvelsen. Han debuterte i verdenscupen 11. november 19995, da han ble nummer 9 i et slalåmrenn i Beaver Creek.

I årene som fulgte uteble topplasseringene, og ikke før i 2000 oppnådde han sin neste topp 10-plassering. Under VM 2001 i St. Anton am Arlberg vant han overraskende bronsemedaljen i storslalåm, bak de langt mer meritterte Michael von Grünigen og Kjetil André Aamodt.

I sesongen 2001/02 viste han seg som verdens beste storslalåmkjører. Han vant to verdenscuprenn og tok tre andreplasser. Dette medførte at han gikk til topps i storslalåmcupen sammenlagt.

## Verdenscupseire

## Referanser


## Eksterne lenker
* 
* Frédéric Covilis hjemmeside
Miguel de Unamuno

**Miguel de Unamuno y Jugo** (født 29. september 1864 i Bilbao, død 31. desember 1936) var en spansk forfatter, dramatiker og filosof.

Unamuno ble født i skrev både poesi, drama, romaner og essay. Som poet var han tradisjonalist, med dikt som både rimte og hadde en fast rytme, mens som filosof var han mer fragmentarisk: han lagde seg ikke et stort avsluttet filosofisk system.  

## Referanser


## Litteratur
* *Om den tragiske livsfølelse hos mennesker og folkeslag* oversatt av Randi Lise Davenport utgitt i serien Bokklubbens Kulturbibliotek, 2001 originaltittel *Del sentimento trágico de la vida en los hombres y en los pueblos* ISBN 8252537472

## Eksterne lenker
* 
*
Negotia

**Negotia** er et norsk landsdekkende fagforbund med vel 22&nbsp;000 medlemmer.

Forbundet er medlem av Yrkesorganisasjonenes Sentralforbund. Forbundet ble etablert 1. januar 2005, som en sammenslåing av de tidligere YS-forbundene Norges Funksjonærforbund (NOFU) og Kommunikasjonsforbundet og organiserer ansatte i alle typer private virksomheter med arbeid innen kontor, administrasjon, IKT, salg, service, regnskap, lager, samt arbeidsledere, tekniske funksjonærer og lignende.

Forbundsleder fra 2023 er Eirik Bornø og generalsekretær fra 2020 er Tore Hansen. 

## Referanser


## Eksterne lenker
* 
*
Nila Håkedal Larsson

**Nila Håkedal Larsson** (født 13. juni 1979 i Kristiansand) er en norsk sandvolleyballspiller.

Håkedal ble født og vokste opp i Kristiansand, der hun bodde til hun var omtrent 20 år gammel. Hun begynte å spille volleyball for KFUM  og da hun var 13 år begynte hun å spille for Hånes VBK. Hun spilte for Hånes VBK fram til hun flyttet til Oslo i 1999 for å spille for Koll volleyballklubb, og studere språk.

Hun begynte med sandvolleyball i løpet av sommeren 1995, og mellom 1995 og 2001 hadde hun Lise Roald Hansen som partner. Siden 2002 har imidlertid Ingrid Tørlen vært den faste partneren hennes, og de konkurrerte under Sommer-OL 2004, der de til slutt havnet på 22.-plass. Paret vant NM i sandvolleyball i Trondheim i 2005.

I juni 2006 ble de historiske da de som første norske kvinnepar tok seg til en semifinale i verdensserien i sandvolleyball, og tok en bronsemedalje. De slo ut de brasilianske paret Larissa/Juliana, som ble regnet som verdens beste duo på den tiden

## Referanser


## Eksterne lenker
*
Ordnance QF 17-pdr

**Ordnance Quick-Firing 17-pounder** (eller kun benevnt som **17-pdr**) var en britisk panservernkanon på 76.2 mm i produksjon fra slutten av 1942. 

Den ble standard utrustning for britiske panservernbatterier i 1945. Den ble brukt som kanon mot stridsvogner på egen vogn, i tillegg til å utstyre en rekke britiske stridsvogner. Ved bruk av pilammunisjon var den i stand til å beseire og gjennomtrenge alt, unntatt den tykkeste armeringen  på tyske stridsvogner. Den var det som på engelsk kalles «up-gun», en kanon hvis deler er formet adskilt og deretter forenet slik at den best utnytter de elastiske egenskapene til metallene. 

Den ble også utstyrt på noen utenlandskbygde kjøretøyer i britisk militærtjeneste, spesielt for å produsere Sherman Firefly-varianten av den amerikanske stridsvognen M4 Sherman, noe som ga britiske stridsvognenheter muligheten til å holde stand mot sine tyske motparter. I rollen som panservernkanon ble den erstattet etter andre verdenskrigen av den 120 mm BAT rekylfri kanonen. Som en stridsvognkanon ble den etterfulgt av 84 mm 20 pounder.

## Spesifikasjoner (Ordnance QF 17-pdr)
Tekniske spesifikasjoner:
* Kaliber: 76,2&nbsp;mm
* Lengde: 4 580&nbsp;mm
* Vekt: 2 923&nbsp;kg
* Utgangshastighet: 884&nbsp;m/s ( APCBC/T ), 1204&nbsp;m/s ( APDS/T )
* Ammunisjonstyper:
** APCBC/T
** APDS/T
** HE/T

## Kampkjøretøyer utstyrt med Ordnance QF 17-pdr

 
* Archer panserjager
* Achilles panserjager
* Avenger panserjager
* Sherman Firefly stridsvogn
* Challenger stridsvogn
* Centurion stridsvogn

## Referanser


## Eksterne lenker
*
Viljen til makt

**Viljen til makt** er oversettelsen av det tyske **Wille zur Macht**, og opptrer i filosofen Friedrich Nietzsche sene verker, og innebærer en påstand om at det finnes en overpersonlig og  ubevisst livskraft. Den formuleres blant annet i verket ''Also sprach Zarathustra''. Det fremkommer også på den ene eller andre måten i alle hans senere bøker.  

Sporen finner man i et av forfatterens tidligere verk, hans psykologiske analyser av den menneskelige maktviljen i boken *Morgenröte*. Nietzsche utfoldet begrepet langt mer detaljert i sine etterlatte håndskrifter fra omkring 1885. 

*Viljen til makt* er også den planlagte tittelen på et skrift Nietzsche aldri fikk utgitt. Det finnes også en kompilasjon kalt *Viljen til makt*, og som bygger på materiale fra hans etterlatte håndskrifter. 
## Det filosofiske begrepet

Hva begrepet **viljen til makt** betyr er sterkt omstridt. For Martin Heidegger var dette Nietzsches svar på det metafysiske spørsmålet  om *alt det værendes årsak*: Han mente at Nietzsche anså at viljen til makt var et metafysisk prinsipp som var iboende i alle ting, og parallelt med det Schopenhauer kalte «(livs)viljen». 

Filosofen Wolfgang Müller-Lauter mener at fortolkningen må være en helt annen. Ifølge ham kan Nietzsche umulig ha tenkt metafysisk på heideggersk måte når det gjelder viljen til makt, ettersom Nietzsche var kritisk til enhver form for metafysikk. Snarere skulle Nietzsche med dette begrepet ha forsøkt å finne en konsistent tolkning av alt som skjer, og han skal ifølge denne hypotesen ha ment - feilaktig, ifølge Müller-Lauter -  at han med *viljen til makt* hadde funnet et begrep som unngikk både metafysisk blendverk og et atomært materialistisk verdensbilde. For å forstå Nietzsches begrep bedre, burde Heidegger heller ha snakket om *viljen*'e*' til makt*, altså i flertall. For Nietzsche kunne det ikke finnes noe helhetlig som var verdensforklarende, siden verden ifølge ham var et evig kaos. 

De ovenstående forklaringsforsøkene utgjør ytterpunkter blant tolkningsforsøkene, og de fleste nåtidige tolkninger ligger i mellom, om enn nærmere Müller-Lauters.

## Skriftet ''Der Wille zur Macht''
*Der Wille zur Macht* var som nevnt også tittelen på et verk Nietzsche planla, men aldri fikk skrevet. Det skulle utgjøre en nyvurdering av alle verdier (*Umwertung aller Werte*). Det man finner av nedtegnelser viser at tankene som skulle bringes til uttrykk var særlig beslektet med elementer i bøkene *Götzen-Dämmerung* og *Der Antichrist*.

## Kompilasjonen
Det finnes også en kompilasjon kalt *Viljen til makt*, og som bygger på de etterlatte håndskriftene til Nietzsche. Bak den står hans søster Elisabeth Förster-Nietzsche og Peter Gast. Boken anses som tendensiøst redigert i retning av det politiske standpunktet til søsteren, som var en sterk beundrer av Adolf Hitler. Adolf Hitler var sterkt fascinert av Nietzsche og tok eksplisitt til seg uttrykket *viljen til makt*, omenn det er tvilsomt hvorvidt han forsto Nietszches intensjoner, eller overhode tilla dem noen vekt.   
## Referanser
Simpsons Comics

***Simpsons Comics*** er et månendtlig tegneserieblad basert på den animerte situasjonskomedien *[[Simpsons]]*. Tegneserieheftet er utgitt av Matt Groenings Bongo Comics. Det første nummeret ble utgitt november 1993. Siden da er over hundre nummer utgitt.

I Norge ble den utgitt i 2004 av Seriehuset.

Det finnes en del andre Simpsons-tegneserier, der noen av figurene har sin egen ala «Bart Simpson Comics», «Lisa Comics», «Itchy and Scratchy Somics», «Krusty Comics» og ikke minst «Radioactive Man». Disse finnes imidlertid ikke i Norge.
Anneli

**Anneli** er en opprinnelig sveitsisk kjæleform av kvinnenavnet Anne. Navnet Anne er avledet av Hannah og har opprinnelse i det hebraiske ordet for «gunst» eller «nåde», *channah*. Anneli kan også være en kortform av Annelise.

## Utbredelse
*Anneli* er kjent brukt i Finland fra 1875, og i Norge og Danmark fra ca 1930. *Anneli* er i dag et vanlig navn i Estland, Finland og Sverige.

|}

## Kjente personer med navnet
* Anneli Jäätteenmäki (f. 1955), finsk politiker og tidligere statsminister
* Anneli Klepp (f. 1966), norsk forfatter
* Anneli Drecker (f. 1969), norsk musiker og skuespiller
* Anneli Lambrechts (f. 1987), norsk skuespiller

## Referanser


## Eksterne lenker
*
Emmanuel Lévinas

**Emmanuel Lévinas** (1906–1995) var en fransk filosof og Talmud-tolker.

Levinas gikk på en tradisjonell jødisk skole i Litauen, men ble fransk statsborger allerede i 1930. Han studerte først i Strasbourg. Deretter studerte han i Freiburg, hvor han hadde Edmund Husserl og Martin Heidegger som lærere. Siden studerte han i Paris før han ble professor i Poitiers fra 1964 til 1967, da han dro tilbake til Paris. Her underviste han på Nanterre fram til han kom til Sorbonne i 1973. Han arbeidet i forlengelsen av fenomenologien til sine lærere i Freiburg og har selv vært en inspirasjonskilde for Jacques Derrida og Zygmunt Bauman.

## Utvalgte verker
I Sambok er det over 170 titler som relaterer seg til Levinas. Nedenfor er en liste med utvalgte verker av ham selv:
* 1930: *The Theory of Intuition in Husserl’s Phenomenology*
* 1948: *De l'Existence à l'Existent*. Kritikk av Heideggers filosofi
* 1948: *Le Temps et l'Autre*
* 1949: *En Découvrant l’existence avec Husserl et Heidegger*
* 1961: *Totalité et infini: essai sur l'extériorité*
* 1972: *Humanisme de l'autre homme* på norsk: *Den annens humanisme* 1993 ISBN 978-82-525-6754-0 
* 1974: *Autrement qu'être ou au-delà de l'essence*
* 1975: *Noms propres*
* 1982: *De Dieu qui vient à l'idée*
* 1981: *Hors sujet*
* 1991: *Entre nous*

## Referanser


## Litteratur
* Fernando Filoni: *Dio e l'alterità nel pensiero di Emmanuel Levinas* (1979)
* Asbjørn Aarnes, red. (1998): *Underveis mot den annen : essays av og om Levinas : debatt*. Oslo: Vidarforlaget. ISBN 8290016808.
* Hans Kolstad, Hall Bjørnstad, Asbjørn Aarnes, red. (1995): I sporet av det uendelige : en debattbok om Emmanuel Levinas''. Oslo: Aschehoug. ISBN 8203175376.

## Eksterne lenker
* 
* An Online Primary Bibliography and Secondary Bibliography By the Dutch Levinas Society in cooperation with The University for Humanistics in Utrecht. Under supervision of Prof. dr. Joachim Duyndam.
* The Emmanuel Levinas web page av Peter Atterton. Med en kort biografi.
* Hjemmesiden til Institut d'études lévinassiennes
Neil Postman

**Neil Postman** (født 8. mars 1931 i New York, død 5. oktober 2003 i Flushing utenfor New York) var en amerikansk medieviter. Han er spesielt berømt for boka *Vi morer oss til døde*, på norsk i 1987 (ISBN 82-05-17318-4). I denne boka kritiserte han spesielt hvordan fjernsynet påvirket våre liv.

## Referanser
Aud Gloppen

**Aud Herborg Gloppen** (født 11. mai 1963) er en norsk grafisk designer. Hun har særlig arbeidet med den grafiske utforminga av bøker og bokomslag. Gloppen har vunnet en lang rekke priser for sin stilsikre, ofte enkle, typografiske design, blant annet i Grafills Årets vakreste bøker. I år 2000 fikk hun Bokkunstprisen.

## Referanser


## Eksterne lenker
* Bokkunstprisen 2000 til Aud Gloppen
* Omtale på ''Blæst design'' i Oslo
* Presentasjon ved Høgskolen i Gjøvik
Ordnance QF 6-pdr

**«Ordnance QF 6-pdr»** var en standard britisk panservernkanon og stridsvognkanon under den andre verdenskrig, i tjeneste med panservernbatterier fra 1941 og i bruk i stridsvogner fra 1942. **Mk II** var den opprinnelige versjonen, **Mk III** var en Mk II modifisert for bruk i strdsvogner, **Mk IV** hadde lengre løp og **Mk V** var en Mk IV modifisert for bruk i stridsvogn. Ordnance QF 6-pdr ble også produsert i USA som **57-mm Antitank Gun M1**.

## Spesifikasjoner Ordnance QF 6-pdr
* Kaliber: 57&nbsp;mm
* Lengde: 2565&nbsp;mm ( Mk II og Mk III ), 2971&nbsp;mm ( Mk IV og Mk V )
* Utgangshastighet: Opptil 1220&nbsp;m/s ( APDS/T )
* Ammunisjonstyper:
** AP/T
** APC/T
** APCBC/T
** AP/CR/T
** APDS/T
** HE/T

## Kampkjøretøyer utstyrt med Ordnance QF 6-pdr

 
* Crusader III stridsvogn
* Cavalier stridsvogn
* Centaur I stridsvogn
* Cromwell I stridsvogn
* Cromwell II stridsvogn
* Cromwell III stridsvogn
* Valentine VIII stridsvogn
* Valentine IX stridsvogn
* Valentine X stridsvogn
* Churchill III stridsvogn
* Churchill IV stridsvogn
* Churchill X stridsvogn
* Ram II stridsvogn
* AEC Armoured Car Mk II panserbil
Martin (fornavn)

**Martin** er et mannsnavn med opprinnelse i Mars, den romerske krigsguden. Mars er også grunnlaget for navnet på mars måned (fra latin Martius mēnsis "Mars' måned") , så vel som på tirsdag på mange romanske språk (latin: dies Martis "Mars' dag"). 

## Etymologi
*Martin* har opprinnelse i det romerske tilnavnet *Martinus* av det latinske adjektivet *martinus* som i sin tur er laget til Mars (genitiv Martis), navnet på den romerske krigsguden. 

Andre navn avledet av *Martinus* er blant annet polske *[[Marcin]]*, nederlandske *[[Marten]]* og *[[Martinus]]*,  norske og danske *[[Morten]]* og det romerske kvinnenavnet *[[Martina]]*.

## Utbredelse

*Martin* er kjent brukt i Italia på 300-tallet.

*Martin* var, sammen med andre former av navnet, blant de vanligste mannsnavnene i Tyskland i senmiddelalderen. I England var navnet vanlig fra 1300-tallet og fram til 1700-tallet, og igjen på midten av 1900-tallet.

Navnet *Martin* er kjent i Norge fra 1200-tallet. Det har vært vanlig i Norge siden midten av 1800-tallet og hadde en popularitetstopp med 2,6 % i 1993. Navnet er dermed mest vanlig blant millenniumsgenerasjonen i Norge.

I Danmark var *Martin* et svært populært navn på guttebarn født i perioden ca. 1970–2000.

I Sverige var *Martin* populært i 1920- og 1930-årene og igjen fra 1960-årene.

*Martin* har vært et populært navn i USA i hele 1800- og 1900-tallet og hadde en popularitetstopp med 0,5% i 1830-årene.

*Martin* er i dag et svært vanlig navn i Slovakia, Argentina, Tsjekkia og Færøyene. Det er også mye brukt i mange andre land. Varianten *Mārtiņš* er svært vanlig i Latvia. 

|}

## Kjente personer med navnet

Personene i listen er ordnet kronologisk etter fødselsår.
* Martin av Tours (ca. 315–397), fransk klostergrunnlegger og biskop
* Martin Luther (1483–1546), tysk reformator og teolog
* Martin Sæterhaug (f. 1882–1961), norsk skøyteløper
* Martin Luther King jr. (1929–1968), amerikansk borgerrettighetsforkjemper 
* Martin Sheen (f. 1940), amerikansk skuespiller
* Martin Kolberg (f. 1949), norsk politiker
* Martin Ystenes (f. 1956), norsk kjemiprofessor og blogger
* Martin Bech Holte (f. 1979), norsk samfunnsøkonom
* Martin Johnsrud Sundby (f. 1984), norsk langrennsløper
* Martin Ødegaard (f. 1998), norsk fotballspiller

## Navnedag
*Martin* har navnedag i flere land, oftest 11. november. Den norske navnedagen er .

## Referanser


## Eksterne lenker
*
Hampshire County (Vest-Virginia)

**Hampshire County** er et fylke i den amerikanske delstaten Vest-Virginia. Det ligger i de østlige delene av staten og det grenser mot Morgan County i nordøst, Hardy County i sør og mot Mineral County i vest. Det har også grense mot delstatene Maryland i nord og Virginia i øst.

Hampshire Countys totale areal er 1&nbsp;670 km² hvorav 8 km² er vann. I 2000 hadde fylket 20&nbsp;203 innbyggere og i 2005 var antallet 22&nbsp;025. Administrasjonssenteret ligger i Romney.

Fylket ble grunnlagt i 1753 av land fra fylkene Frederick og Augusta i Virginia og er det eldste fylket i Vest-Virginia. Det er oppkalt etter det engelske grevskapet Hampshire.   

## Eksterne lenker
*
Mike Oliveira

**Mike (Michael) Oliveira** (født 21. februar 1979 i West Lorne, Ontario) er en canadisk ishockeyspiller (løper) som for tiden spiller for Rødovre Mighty Bulls i den beste danske liga. 

Han spilte det meste av sesongen 2006/2007 for Lillehammer Ishockeyklubb, men til tross for at han hadde kontrakt ut sesongen, forlot han lagkameratene og klubben rett før klubben havnet i kvalifiseringsserien. 

Oliveira spilte sesongen 2005/2006 for Richmond Riverdogs i UHL (United Hockey League), og scoret mest av alle i samtlige proffligaer i Nord-Amerika med sine 61 mål. Før han kom til Richmond spilte han i CHL (Central Hockey League) hvor han også var helt i toppen av ligaens toppscorerliste.

Mike veier 88,5 kg, og er 1,82 meter høy, og spiller med venstre-fatning.

## Eksterne lenker
*
Mineral County (Vest-Virginia)

**Mineral County** er et fylke i den amerikanske delstaten Vest-Virginia. Det ligger i de østlige delene av staten og det grenser mot Hampshire County i øst og mot Grant County i sør. Det har også grense mot delstaten Maryland i nord.

Mineral Countys totale areal er 852 km² hvorav 4 km² er vann. I 2000 hadde fylket 27&nbsp;078 innbyggere og administrasjonssenteret ligger i Keyser.

Fylket ble grunnlagt i 1866 av land fra Hampshire County og det har fått sitt navn etter de rike metallforekomstene i området.   
## Eksterne lenker
*
Medium Tank Mk I

**Medium Tank Mk I** (også kalt «Vickers Medium Tank Mk I», opprinnelig «Light Tank Mk I», men reklassifisert som «Medium Tank Mk I» som følge av en ny serie med lettere stridsvogner) var en britisk stridsvogn produsert av Vickers Limited. Den første ble levert til den britiske hæren i 1924. I tillegg til hovedbestykningen hadde den seks mitraljøser &ndash; fire 7,62 mm Hotchkiss og to 7,62 mm Vickers. Allerede i 1924 begynte produksjonen av **Medium Tank Mk IA** som hadde tykkere panser, og som følge av dette økte vekten til 8&nbsp;165 kg. To **Light Tank Mk IA Special (L) India** (disse ble ikke reklassifisert som «Medium Tank») ble produsert i 1926. I disse ble kanonen fjernet og mitraljøsene utgjorde hovedbestykningen. I tillegg ble de kledd med asbest og utstyrt med vifter. **Medium Tank Mk I CS** var en selvdrevet artilleri-variant av Mk IA utstyrt med en 15 punder bombekaster som hovedbestykning. Medium Tank Mk I ble tatt ut av tjeneste i 1938.
Harrison County (Vest-Virginia)

**Harrison County** er et fylke i den amerikanske delstaten Vest-Virginia. Det ligger i de sentrale delene av staten og det grenser mot Marion County i nord, Taylor County og Barbour County i øst, Upshur County i sørøst, Lewis County i sør, Doddridge County i vest og mot Wetzel County i nordvest.

Harrison Countys totale areal er 1&nbsp;079 km² hvorav 1 km² er vann. I 2000 hadde fylket 68&nbsp;652 innbyggere og administrasjonssenteret ligger i Clarksburg.

Fylket ble grunnlagt i 1784 av land fra Monongalia County og det er oppkalt etter Benjamin Harrison V, far til USAs niende president, William Henry Harrison, og oldefar til USAs 23. president, Benjamin Harrison.   

## Eksterne lenker
*
Julian Gray

**Julian Gray**(født 21. september 1979 i London) er en engelsk fotballspiller som spiller for Birmingham City.

Han startet sin karriere i Arsenal før han i 2000 dro til andre siden av London til Crystal Palace FC. Han er en offensiv venstreving som også kan spille som spiss og har i det siste lært og spille i forsvaret også for og hjelpe til defensivt. Han hadde stor suksess i Crystal Palace FC og han hadde også en måned på lån i Cardiff City før han gikk til Birmingham City, der han har innfridd forventningene og spilt seg til fast plass på laget.

 Kun ligakamper.

## Referanser


## Eksterne lenker
*
Chahar

**Chahar**, også kjent som **Chaha'er**, **Chakhar** eller **Qahar**, var en spesiell administrativ region i Kina mellom 1913 og 1928, og deretter – etter grenserevisjoner (avgitt områder til Suiyuan og tilført områder fra Hebei – en provins til 1936. Den var da på  km², og dekket en stor del av det som i dag er Indre Mongolia samt en del av det nordvestlige dagens Hebei.

Ettegnsforkortelsen for provinsen var 察 (*Chá*).

Provinsen hadde sitt navn fra Chahar-mongolene. Mot nord grenset den til Mongolia, og mot øst til provinsene Rehe, Liaobei og Xing'an, og i sør mot Zhili. Den var delt av Den kinesiske mur slik at den bestod av to deler: Sør-Chahar (察南) og Nord-Chahar (察北).

Hovedstaden var Zhangjiakou (nå i det nordlige Hebei), også kjent som Zhang-hovedstaden (張垣 Zhāng Yuān) eller i eldre vestlig litteratur som **Kalgan** (forvansket fra *хаапга*/khaapga: mongolsk for port).

Fra 1937 til 1945 var området okkupert av Japan og gjort til en del av den japanskkontrollerte marionettstaten Mengjiang.

I 1952, seks år etter at området ble kommunistiskkontrollert, fant den formelle opphevelse av provinsen sted, og territoriet ble fordelt på  Indre Mongolia, Hebei og byprovinsen Beijing.

## Fotnoter

## Eksterne lenker
*
Kloakk (zoologi)

**Kloakk** sikter innen anatomi og zoologi til en felles åpning for alle fordøyelses- og forplantningsprodukter. Kloakkåpning fins blant annet hos fugler, amfibier, fisker og noen få pattedyr, deriblant kloakkdyrene. De fleste virvelløse dyr har også en felles åpning for fordøyelses- og forplantningsprodukter, men den omtales normalt ikke som kloakk.

Kloakken betegner den bakerste delen av endetarmen hos virveldyr, når avgangen fra nyrer (urin) og kjønnsorganer (eggceller og/eller sædceller) munner ut i denne delen av tarmen for avføring før det tømmes ut av kroppens eneste åpning – kloakken.

## Galleri

Cloaque Femelle.jpg|Kloakk hos hunnfugl
Cloaque Male.jpg|Kloakk hos hannfugl


## Referanser




## Eksterne lenker
*
Rehe (provins)

**Rehe** (kinesisk: 热河省, 熱河省, pinyin: *Rèhé shěng*), også kjent som **Jehol** eller **Johol**, var en provins i Kina. Den bestod av områder som i dag ligger i Hebei, Shanxi og Indre Mongolia. Rehes hovedstad var Chengde. 

I 1930-årene var **Jehol** det fremherskende navnet for provinsen. Under den japanske okkupasjon ble området del av lydstaten Manchukuo. 

Fra 1945 til 1955 var Rehe atter en kinesisk provins.

## Litteratur
*Hedin, Sven (1933). *Jehol: City of Emperors*. Reprint (2000): Pilgrim's Book House, Varanasi. .
*Forêt, Philippe (2000). "Mapping Chengde. The Qing Landscape Enterprise". 2000: University of Hawaii Press, Honolulu. .
Berkåk

**Berkåk** er et tettsted og administrasjonssenteret i Rennebu kommune i Trøndelag. Tettstedet har  innbyggere per 1. januar . Navnet Berkåk har sitt utspring i ordet bjørk. På 1500- og 1600-tallet var Birckagir, Berckager og Berchager blant skrivemåtene. Seinere også Bjerkaaker.

E6 går igjennom Berkåk, og fylkesvei 700 starter her. Dovrebanen stopper på Berkåk stasjon.

Berkåk kirkesogn tilhører Gauldal prosti og Nidaros bispedømme.

Hvert år i august arrangeres Rennebumartnan, en salgsutstilling for husflid og håndverk med omkring 150 utstillere og 20&nbsp;000 besøkende.

Birka, nasjonalt senter for kunst og håndverk, har kontorer her.

## Referanser


## Eksterne lenker
*
Medium Tank Mk II

**Medium Tank Mk II** (også kalt «Vickers Medium Tank Mk II») var en britisk stridsvogn som ble produsert fra 1925 av Vickers Limited (fra 1927 kjent som Vickers-Armstrongs). I tillegg til hovedbestykningen hadde den seks mitraljøser &ndash; fire 7,62 mm Hotchkiss og to 7,62 mm Vickers. Fem **Medium Tank Mk II (tropical)** ble sendt til Egypt i 1928. Disse var modifiserte Mk II utstyrt for tropisk klima, blant annet kledd med asbest. 20 oppgraderte **Medium Tank Mk IIA** ble produsert i 1930 og en variant for infanteristøtte hvor hovedbestykningen var byttet ut med en 3,7 tommers haubitser ble produsert som **Medium Tank Mk IIA CS**. Medium tank II ble tatt ut av operativ tjeneste i 1939, men ble brukt for trening av mannskaper under den andre verdenskrig.

15 Medium Tank Mk II ble bygget for Sovjetunionen mellom 1930 og 1932, og noen få av disse falt i hendene på Finland i 1941.

## Eksterne lenker
Document Object Model

**Document Object Model** (DOM) er en datamodell og et API for HTML- eller XML-dokumenter. Det utgjør et objektorientert og trestruktur-basert rammeverk for å analysere (parse) og endre slike dokumenter. API-et blir gjerne brukt på klientsiden gjennom JavaScript og CSS.

DOM blir definert av World Wide Web Consortium (W3C).

## Eksterne lenker
* DOM på nettstedet til W3C
* DOM på wiki.selfhtml.org
Xing’an (Mandsjukuo)

**Hsingan** eller **Xīng'ān** (også *Tsingan*) (興安) var en jurisdiksjon opprettet på japansk initiativ nord i den kinesiske landsdel Mandsjuria. Det skjedde da denne landsdelen var en japansk marionettstat ved navn Mandsjukuo på 1930-tallet. Territoriet omfattet områder som nå inngår i Indre Mongolia og en liten del av Heilongjiang. Navnet er knyttet til Khinganfjellene. Et annet navn for området var **Burga**. 

Etter annen verdenskrig reorganiserte Republikken Kina området som provinsen Hsingan, med hovedstad i Hailar.
Carole Merle

**Carole Merle** (født 24. januar 1964 i Super Sauze) er en tidligere fransk alpinist.

Merle, som var spesialist i storslalåm og Super-G, vant i løpet av karrieren 22 verdenscuprenn, herav 9 i storslalåm og 13 i super-G. Fra 1989 til 1992 vant hun fire ganger på rad sammenlagtcupen i super-G, i tillegg til storslalåmcupen i 1992 og 1993.

Under VM i 1989 tok hun sølv i storslalåm. Under VM i Saalbach to år senere tok hun igjen sølv, og under VM i Morioka i 1993 gikk hun endelig til topps i storslalåm. Hennes fremste OL-plassering er en sølvmedalje i super-G fra OL 1992 i Albertville.

## Verdenscupseire

## Referanser


## Eksterne lenker
*
Huguang

**Huguang** (forenklet kinesisk: 湖广, tradisjonell kinesisk: 湖廣, pinyin: *Húguǎng*) var en provins i Kina på Ming-dynastiets tid. Den ble todelt under Qing-dynastiet til de to provinser Hubei og Hunan. 

Etter delingen fortsatte Qing-dynastiet med å ha en visekonge av Huguang med overoppsyn med Hubei og Hunan. (Li Hongzhang var visekonge av  Huguang fra 1867 til 1870.)

Tidligere, under Yuan-dynastiet, som hadde færre provinser, omfattet Huguang det som i dag er Hunan, det vestlige Guangdong, Guangxi, Guizhou og Hainan.
Se Oss, Hør Oss

**Se Oss, Hør Oss** (**SOHO**) var en norsk støttegruppe som arbeidet for å sette fokus på situasjonen til barn i asylmottak. SOHO har hatt møter lokalt og nasjonalt med politikere, organisasjoner og Kirken (v/biskopene) for å informere om situasjonen for målgruppen. De hadde fortløpende kontakt med pressen (aviser, radio, tv) på lokalt og nasjonalt nivå.

SOHO ble startet i november 2003 etter initiativ fra åtte ungdommer fra Vestlandsheimen Asylmottak i Bergen. De var selv på det tidspunktet lengeventende asylsøkerbarn, noen av dem med over 5 års ventetid i mottak. Resultatet av arbeidet var at flere organisasjoner (deriblant Redd Barna og Norsk Folkehjelp) engasjerte seg i kampsaken deres, og de fikk også støtte fra Barneombudet. Fra 2006 ble SoHo en mer formell organisasjon, etter å ha fungert som et nettverk tidligere.

SOHO har arrangert flere støttearrangement for å finansiere sin egen virksomhet, bl.a. en stor ungdomskonsert i Bergen hvor svært profilerte bergensartister stilte opp gratis. Organisasjonen ønsker også å arbeide for kulturell forståelse og arrangere konserter og work-shops for å dra med seg flere ungdommer inn i arbeidet mot rasisme og intoleranse.

SOHOs krav om at en ventetid på 3 år for barnefamilier, for å få asylsaken sin opp til revurdering fikk først gjennomslag i kommunalkomitéen og deretter av et enstemmig storting våren 2004. Dette førte til at en midlertidig forskrift ble utarbeidet av departementet og resultatet ble at 234 barn med sine familier ble omfattet av denne nye forskriften til utlendingsloven.

SOHO fikk 25. mars 2006 Ildsjelprisen i klassen «humanitære organisasjoner».

## Rudi Bakken
**Rudi Bakken** (Bergen) er grunnlegger av gruppen FORZA og en av initiativtagerne til rettighets organisasjonen SoHo – Se oss Hør oss.

## Kilder
*Åpent brev til statsminister Kjell Magne Bondevik
*Asylbarna får støtte fra biskopen
*Asylbarna vinner frem i Stortinget
*Bergensartister stiller opp for asylbarn
*Venter på far, venter på far

## Eksterne lenker
*  Heba – Senter for Integrering as.
*  tinget.no  Tinget.no
John Forsythe

**John Forsythe** (1918–2010) var en amerikansk skuespiller kjent fra rollen som Blake Carrington i tv-serien *[[Dynastiet]]* (1981-89) og fra Alfred Hitchcocks halvkomiske filmthriller *[[Men … hvem myrdet Harry?]]*

## Liv og virke
### Bakgrunn
Forsythe ble født under navnet John (eller Jacob) Lincoln Freund. Han var den eldste av tre søsken, ble født i New Jersey, men vokste opp i Brooklyn i New York hvor hans far arbeidet som børsmegler. Besteforeldrene var jødiske immigranter fra Russland og Polen. 

Som 18-åring fikk han jobb ved Ebbets Field, et baseballstadion i New York.

### Karriere
Til tross for tvil satset han på en skuespillerkarriere på 1930-tallet. Under dette tiåret møtte han skuespillerinnen Parker MacCormick, som ble hans kone i 1939. Paret fikk sin første sønn i 1941, men skilte seg året etter. Etter en rekke småroller fikk Forsythe en hovedrolle i krigsfilmen *[[Destination Tokyo]]* (1943). Etter dette tjenestegjorde han i andre verdenskrig. I 1943 møtte han Julie Warren som ble hans andre kone. De fikk to barn sammen på 1950-tallet. 

Før *Dynastiet* medvirket Forsythe i noen filmer av Alfred Hitchcock, samt enkelte opptredener i tv-serien *[[Alfred Hitchcock presenterer|The Alfred Hitchcock Hour]]*. På slutten av 1950-tallet til starten av 1960-tallet spilte han hovedrollen i komiserien *[[Bachelor Father]]*, og på midten av 1960-tallet i den mindre vellykkede komiserien *The John Forsythe Show.* På slutten av 1960-tallet til starten av 1970-tallet hadde han hovedrollen i komiserien *[[To Rome with Love (TV-serie)|To Rome with Love]].*

I 1980 fikk han rollen som den styrrike oljemagnaten Blake Carrington i såpeserien *[[Dynastiet]]*. Rollen gikk egentlig til George Peppard, men produsentene kom ikke over ens med ham om hvordan rollen skulle tolkes så de skiftet ham ut etter at den første pilotepisode hadde blitt innspilt. En ny pilotepisode med Forsythe ble innspilt høsten 1980 og sendt i 1981. Serien gikk helt til 1989, fordelt på ni  sesonger og 220 episoder. I 1991 fulgte en todelt miniserie kalt *Dynasty: The Reunion*. Forsythe er den eneste som medvirker i alle episodene, samt miniserien.

På 1990-tallet gjorde han seg bemerket som programlederen i TV-serien *[[Videovitne]]* (*I Witness Video*). I tillegg spilte han en av hovedrollene i komiserien *The Powers That Be*.

Han hadde stemmen til Charlie i TV-serien *[[Charlie's Angels]]* fra 1970-tallet, samt filmene ''Charlie's Angels'' (2000) og *[[Charlie's Angels: Full Throttle]]* (2003). Sistnevnte var han siste filmopptreden.

I 2006 medvirket han i *Dynastiet*-gjenforeningsprogrammet *Reunion: Catfights & Caviar*. 

### Familiære forhold
I 1994 døde Forsythes kone, Julie Warren, etter en beslutning om å koble henne fra en livsforlengende maskin siden hun hadde ligget i koma i lang tid. I 2002 giftet han seg med forretningskvinnen Nicole Carter som var 22 år yngre enn ham.

Forsythe døde etter langs tids kreftsykdom i 2010, 92 år gammel. 

## Referanser


## Eksterne lenker
* 
*
Juhan Aavik

**Juhan Aavik** (født 29. januar 1884 i Tallinn, død 26. november 1982 i Stockholm) var en estisk komponist.

Aavik studerte komposisjon ved konservatoriet i St. Petersburg. Han arbeidet etterpå som dirigent i den estiske byen Tartu. Fra 1928 til 1944 var han professor og direktør ved konservatoriet i den estiske hovedstad Tallinn. I 1944 emigrerte han til Sverige og var der fra 1948 til 1961 direktør av den estiske sangerfestivalen. 

Han skapte mer enn 200 verker, derav to symfonier. I årene 1965 til 1969 publiserte han en estisk musikkhistorie i fire bind.

## Referanser


## Eksterne lenker
* 
*
Barbareskkysten

**Barbareskkysten** var navnet som ble gitt til Nord-Afrikas middelhavskyst i det 19. århundre, hovedsakelig da området som begrenses av dagens Marokko, Algerie, Tunisia og Libya. Berberfolket har gitt navn til området. I området rundt Middelhavet oppstod flere viktige samfunn, grekere, romerriket, Fønikia og Imazighen.

Selv om Barbareskkysten ble regnet for å være en språklig enhet, språket var 'berbers' (Tamazight), var det i oldtiden aldri en politisk enhet. Etter at islam hadde gjort sitt inntog hadde de ulike strøkene en felles grunn til å forenes, og slik kunne almohadene samle regionen under sitt styre. Dette dynastiet av Imazighen hersket også over Spania (se Maurerne). 

Barbareskkaperne hadde et dårlig rykte i Europa, disse sjørøverne utførte raid i Middelhavet og store deler av Atlanterhavet opp til Island. Slavene de tok, tilfangetatte europeere og afrikanere, ble solgt på slavemarkeder på Barbareskkysten. 

Fra det 17. århundre arrangerte europeiske handelsmakter straffeekspedisjoner for å beseire disse kaperne. Den nederlandske sjøfareren Michiel Adriaenszoon de Ruyter var blant annet kjent som kaperjeger. I løpet av det 18. århundre ble barbareskkaperne utryddet ved at stedene de holdt til stort sett ble ødelagt av europeiske straffeekspedisjoner.

Det lyktes osmanene å herske i store deler av Barbareskkysten (Tamazgha), noe som også bidro til å redusere kaperfarten. Kun den vestlige delen av dagens (2017) Marokko var ikke en del av Det osmanske riket.

## Litteratur
* Torbjørn Ødegaard *Nordiske slaver -* *Afrikanske herrer, Bind 2 -* *Tyrkerranet - Om norske, danske og islandske slaver i Algier og Marokko inntil 1650* - Kystforlaget, 1672 Kråkerøy, 2021 - ISBN 978-82-994533-6-3
* Torbjørn Ødegaard *Nordiske slaver - Afrikanske herrer, Bind 1 - Jeg* *manglede intet uden friheten - Om bergensmatrosen Hans Jochum Schrams slaveri i Tunis (1747-1750)* - Kystforlaget, 1672 Kråkerøy, 2012 - ISBN 978-82-994533-3-2
Førderevyen

**Førderevyen** har base i Førde, Sogn og Fjordane, Norge. Revyen ble første gang satt opp i 1995, og var inne i sitt tolvte år i 2006 med revyen «Rombe-feiden». Lokale, nasjonale og internasjonale tema blir tatt opp og satt på spissen.

## Eksterne lenker

**Video**
* Ein pakke til Førde- 2012 http://www.youtube.com/playlist?list=PLE1307B1461F87F62
* Vi ser deg - 2010 http://www.youtube.com/view_play_list?p=072F7911FC3273F9
* Opptur - 2009 http://www.youtube.com/view_play_list?p=1AC18FF8FD8FCE61
* Joker i ermet - 2008 http://www.youtube.com/view_play_list?p=8BF06CB0640165E8
* Englar med horn - 2007 http://www.youtube.com/view_play_list?p=2E082B22BB747EC5
* Rombe-Feiden - 2006 http://www.youtube.com/view_play_list?p=57888AD3ABF9AA2C
* Full fyr 2005 - http://www.youtube.com/view_play_list?p=BE07AF7DF0145BC0
* Stjerner over himmelbrua - 2004 http://www.youtube.com/view_play_list?p=FB6A8FC078F292A3
* På dunken - 2003 http://www.youtube.com/view_play_list?p=E12C5FBEDC0BB0A2
* På blåtur - 2002 http://www.youtube.com/view_play_list?p=17CD6DF88DC260BF
* Hol i haue - 2000 http://www.youtube.com/view_play_list?p=CF5795D6887F30EC
* Bru til tusen - 1999 http://www.youtube.com/view_play_list?p=50528E746A4723E4
* Ta sats - 1998 http://www.youtube.com/view_play_list?p=9409EA24144C9F9F
* Born og baronar - 1996 http://www.youtube.com/view_play_list?p=C08525D376C62B42
* Førderevyens hjemmeside
Riesenrad

**Riesenrad** (tysk for *kjempehjul*) er et pariserhjul ved inngangen til fornøyelsesparken Prater i Wien i Østerrike. Det var et av de første pariserhjulene som ble bygget, og det ble reist i 1897 for å feire keiser Frans Josef Is 50-årsjubileum som keiser. Konstruktøren var engelskmannen Walter Bassett.

Hjulet, som er 61 meter i diameter, hadde opprinnelig 60 gondoler. Det ble sterkt skadet under andre verdenskrig, og da det ble bygget opp igjen, ble bare 15 gondoler satt tilbake.

Riesenrad har blitt brukt som innspillingssted for flere spenningsfilmer:
* Den Oscar-belønte filmen *[[Den tredje mann]]* fra (1949) med Orson Welles og Joseph Cotten, ble filmet i Wien, og noen scener fra pariserhjulet ble tatt med.
* Det ble også benyttet under innspilling av James Bond-filmen *[[I skuddlinjen (James Bond)|I skuddlinjen]]* (1987). 
* I Richard Linklaters film fra 1995 *[[Før solnedgang]],* fikk scener fra Riesenrad en fremtredende plass. 


Image:Riesenrad_Vienna.jpg
Image:Prater riesenrad.jpg
Image:Wiener Riesenrad DSC02378.JPG|Riesenrad sett fra utsiden av parken Prater
Image:Wiener_Riesenrad_dsc02961.jpg
Image:Wiener Prater Vienna Austria 20476.JPG
Image:Riesenrad_Detail_2.jpg
Image:Riesenrad_Detail_1.jpg
Image:2008.02.20.WienerRiesenrad.FussballEuropameisterschaft.JPG


## Eksterne lenker
* 
* Photogallery: Wiener Riesenrad
* Leie privat gondol i Riesenrad?
* Data for Riesenrad
* Virtuell reise med Riesenrad
Aslan (bokfigur)

**Aslan** er skikkelsen i form av en talende løve som er en av hovedpersonene i historien om Narnia. Aslan har en sterk og majestetisk figur, og han representerer den gode makt. Navnet Aslan er tyrkisk, og betyr «løve». 

Aslan er hersker i Narnia og mange mener han fremstilles som en kristus-skikkelse. I *[[Sølvstolen]]* kan det oppfattes slik når han sier til Jill: «I din verden har jeg et annet navn som du kjenner meg ved. Du har et langt liv å leve i din verden, men du vil møte meg igjen i riket etter døden». Aslan hadde en rolle i tilblivelsen av landet Narnia, skapelsesscenen i *[[Drømmen om Narnia]]* viser dette. I *[[Løven, heksa og klesskapet]]* er Aslans offerdød og oppstandelse hendelser som forsterker kristus-referansen. 

Senere er han den viktigste høyere makt som hjelper folket i Narnia når det blir problemer. I *Løven, heksa og klesskapet* blir Aslan først nevnt av Mr. Beaver etter at de fire Pevensie-barna ankommer Narnia. Løven beskrives av Mr. Beaver som den sanne kongen av Narnia, som har returnert for å hjelpe Pevensie-barna med å befri Narnia fra den hvite dronningen. Mr. Beaver og hans kone Mrs. Beaver hjelper Peter, Susan og Lucy til stein-bordet for å møte Aslan. De informerer Aslan om at Edmund har forrådt dem, ved å slutte seg til den hvite dronningen.

Aslan sender noen av tilhengerne sine for å redde Edmund. Dagen etter blir Aslan oppsøkt av den hvite dronningen som krever hennes rett til å drepe Edmund, ettersom de magiske lovene sier at alle forrædere tilhører henne. Aslan diskuterer saken privat med dronningen, og overtaler henne til å løslate Edmund. Samme natt reiser Aslan til stein-bordet, sammen med Susan og Lucy. Dronningen og hennes tilhengere binder Aslan til stein-bordet. Det avsløres at Aslan hadde gått med på å bli drept, for å redde Edmund. På grunn av en dypere magi (som dronningen ikke var klar over) blir Aslan imidlertid vekket til live igjen, og han klarer å redde sine tilhengere som har blitt forvandlet til stein av dronningen. Når dronningen endelig blir drept, avsluttes tyranniet hennes over Narnia en gang for alle. Aslan er også til stede under kroningen av de fire Pevensie-barna, til konger og dronninger av Narnia.

I ''Prins Caspian'' blir Pevensie-barna igjen kalt til Narnia fra deres egen verden for å hjelpe Caspian, den rettmessige kongen av Narnia. Men tronen har blitt stjålet av hans onkel Miraz, men Pevensie-barna ønsker å gjenopprette friheten til hele Narnia. Når de går seg vill i skogen, tar Aslan kontakt med Lucy for å lede søsknene hennes til ham. Aslan hjelper deretter Peter, Edmund og dvergen Trumpkin med å komme til Caspians unnsetning. Aslan leder deretter en hær til seier mot kong Miraz og Telmarinrnes okkupasjon. Han kroner senere Caspian som konge, og han lager en dør som de overlevende Telmarinerne kan bruke til å forlate Narnia hvis de ønsker det.

## Referanser


## Litteratur

* Lewis, C.S. (2017): *Sølvstolen*. Oslo: Gyldendal. ISBN 9788205500273
Gothic

:*Se også [[Gothic (andre betydninger)]]*

***Gothic*** er et rollespill for PC, som ble publisert den 30. november 2001. Spillet er utviklet av Pirahna Bytes.

## Handling
Hovedpersonen må fullføre oppdrag og drepe ville dyr og forskjellige monster for å tjene opp ferdighetspoeng, som brukes til å øke grunnleggende attributter, forbedre ferdigheter og lære ting. Dersom spilleren velger å begynne som en tryllekunstner, vil man kunne lære Circles of Magic. Jakt på ville dyr gjør at spilleren kan få tak i rått kjøtt. Dette helbreder skader, og kan selges videre. Ved å bruke en komfyr eller stekepanne, kan spilleren imidlertid også velge å gjøre dette til grillet kjøtt.

Spillet foregår i et middelaldersk fantasi-rike hvor mennesker slåss mot Orkene, en annen humanoid rase. For å slå tilbake, må kongen trekke ut magisk malm via gruvedrift, som kan brukes til å produsere kraftigere våpen. Derfor bestemmer kongen seg for å sende enhver person som har begått en forbrytelse til malm-gruvene. For å forhindre at domfelte stikker av fra straffen, beordrer han sine 12 mektigste magikere å reise en magisk kuppel over gruve-kolonien. Barrieren går imidlertid ut av kontroll og vokser seg stadig større.

Til slutt dekker barrieren hele dalen, og magikerne blir fanget i deres egen barriere. Dette gir de domfelte fra gruvene en mulighet til å myrde de distraherte vaktene, og ta kontroll over resten av kolonien. Kongen blir altså tvunget til å komme til enighet med fangene, ved å handle varer for å få tak i nok malm. Spilleren får kontroll over en navnløs fange som nettopp har havnet i gruve-kolonien. Det spesifiseres ikke hva slags forbrytelse karakteren ble dømt for, før spillet begynner.

## Referanser


## Eksterne lenker
* World of Gothic
* Piranha Bytes offisielle side
Lincoln County (Arkansas)

**Lincoln County** er et fylke i den amerikanske delstaten Arkansas. Det ligger sørøst i staten og det grenser mot Jefferson County i nord, Arkansas County i nordøst, Desha County i øst, Drew County i sør og mot Cleveland County i vest.

Lincoln Countys totale areal er 1 482 km² hvorav 28 km² er vann. Ved folketellingen i 2010 hadde fylket 14 134 innbyggere  og administrasjonssenteret ligger i byen Star City.

Det ble grunnlagt i 1871 som Arkansas 65. fylke og er oppkalt etter USAs 16. president Abraham Lincoln.

## Referanser


## Eksterne lenker
*
Lincoln County (Kansas)

**Lincoln County** (LC) er et fylke i den amerikanske delstaten Kansas. Det ligger i de sentrale delene av staten og det grenser mot Mitchell County i nord, Ottawa County i øst, Saline County i sørøst, Ellsworth County i sør, Russell County i vest og mot Osborne County i nordvest.

Lincoln Countys totale areal er 1 865 km² hvorav 3 km² er vann. I år 2000 hadde fylket 3 578 innbyggere og administrasjonssenteret ligger i byen Lincoln Center.

Fylket ble grunnlagt i 1867 og er oppkalt etter USAs 16. president Abraham Lincoln.
## Eksterne lenker
*
Elektrisk gitar

:*Se også hovedartikkelen [[Gitar]]*

**Elektrisk gitar**, eller **el-gitar**, er et musikkinstrument, der tonen fås via elektrisk forsterkning og ikke via resonanskassen som på akustiske gitarer. Den ligner på en akustisk gitar, men er ofte uten klangrom. En elektrisk gitar med klangrom kalles gjerne halvakustisk gitar, «hollowbody» eller «semi-hollow», mens en uten klangrom kalles plankegitar.
 

Gitarforsterkere gir ofte mange muligheter til å manipulere gitarlyden, i tillegg brukes ofte effekter som «ekko», «romklang», «forvrenging» (fuzz/vreng), «flanger», «faser» med flere. Effektene kan være bygget inn i forsterkeren, eller de kan være separate enheter (gjerne i form av pedaler som plasseres på gulvet) som kobles mellom gitar og forsterker.

I mange musikkstiler, helt siden 1950-tallet, er den elektriske gitaren et av grunninstrumentene.

## Plankegitar
En plankegitar er en gitar som i motsetning til akustiske gitarer mangler klangrom. Kroppen består tradisjonelt av heltre, derav navnet. Strengene er vanligvis av stål; kobberstrenger har ikke de ønskede magnetiske egenskapene.

Plankegitarer bruker elektromagnetiske mikrofoner (pickup-er), som fanger opp strengenes svingninger. En eller flere spoler i pickup-en omdanner strengenes vibrasjoner til elektriske signaler som sendes til en forsterker via en kabel.

Vibrasjonene fra strengene danner et oscillerende magnetfelt som plukkes opp i en pickup hvor de induserer strøm i en spole. Vibrasjonene blir dermed omgjort til et elektronisk signal uten å noensinne ha forplantet seg gjennom luft. Dette eliminerer mange støykilder og gjør plankegitaren til det foretrukne instrumentet for mange konsertgitarister.

Ettersom en plankegitar ikke gir fra seg lydenergien til den omkringliggende luften i like stor grad som en akustisk gitar, er det vanligvis mulig å holde tonene mye lengre (sustain). I tillegg eliminerer mangelen på klangrom nærmest all akustisk tilbakekobling (feedback). Dette gjør at både musikere og lydteknikere kan får bedre kontroll over lyden i en konsertsituasjon.

## Halvakustisk gitar
Begrepet halvakustisk gitar brukes om elektriske gitarer med et grunt klangrom, men også om vanlige akustiske gitarer med påmontert pickup. 

Som pickup brukes gjerne en eller flere piezoelektriske mikrofoner. Disse fanger i motsetning til plankegitarens spoler, også opp vibrasjonene i lokket på klangrommet, og får derfor med gitarens klangsignatur. Piezoelektriske pickups er til gjengjeld mye mer utsatt for feedback.

## Se også
* Gitar
* Preparert gitar
* Gitarproduksjon i Norge
* Gitarist
* Gitarens historie
* Gitarmaker

## Referanser


## Eksterne lenker
*
Suzanne Paalgard

**Suzanne Paalgard** (født 1973) er en norsk skuespiller og dukkespiller som hovedsakelig har jobbet med teater. Hun er ansatt ved Oslo Nye Teater. Tidlig i karrieren var hun særlig kjent som blånissen Turte fra TV-seriene *[[Jul i Blåfjell]]* og *[[Jul på Månetoppen]]*; og før det fra rollen som «Åsa Vestby» i TV-serien *[[Offshore (TV-serie)|Offshore]]*. Hun har hatt mindre biroller på film, og har satt stemme til flere animasjonsfilmer. 

Ved siden av Oslo Nye Teater har Paalgard vært med i oppsetninger for Det Åpne Teater, Haugesund Teater, Brageteatret, Torshovteatret og Nationaltheatret. Ved Nationaltheatret har hun også vært regiassistent.

## Film og TV

*1990: ''Døden på Oslo S'' (spillefilm) – jente som kliner med Roy
*1996–2000: ''Offshore'' (TV-serie) – Åsa Vestly
* 1997: *[[Budbringeren]]* (spillefilm) – kvinne på kafe
* 1999: ''Jul i Blåfjell'' (TV-serie) – blånissejenta Turte
* 2000: ''Chicken Run'' (animasjonsfilm) – Inger (norsk stemme)
* 2002: ''Den blå sandens hemmelighet'' (animasjonsfilm) – Jane (norsk stemme)

* 2002: ''Kissed by You'' – Lisa
* 2002: ''Jeg er Dina'' (spillefilm) – tjenestepike
* 2002: ''Jul på Månetoppen'' (TV-serie) – blånissejenta Turte
* 2011: ''Taxi'' (TV-serie) – Trine Larsen
* 2013: Rive-Rolf (animasjonsfilm) – sersjant Calhoun (norsk stemme)
* 2017: ''Ghost Rockers'' (TV-serie) – stemme i den norske versjonen

## Referanser


## Eksterne lenker
* 
*  Oslo Nye Teater om Suzanne Paalgard (arkivert versjon)
Sopwith 1½ Strutter

**Sopwith 1½ Strutter** var et britisk to-seters jagerfly utviklet av Sopwith Aviation Company som så tjeneste under den første verdenskrig fra februar 1916, og den første britiske flytypen som ble produsert med synkronisert mitraljøse som standard bestykning. En en-seters versjon for bombing ble produsert parallelt.

Minst 1&nbsp;513 1½ Strutter ble bygget i Storbritannia, og så mange som 4&nbsp;500 kan ha blitt produsert i Frankrike på lisens. USA kjøpte 514 fly fra Frankrike, og flytypen ble også anskaffet av Belgia og Russland.

## Spesifikasjoner

## Eksterne lenker
* Sopwith 1-1/2 Strutter (One-and-One-Half Strutter)